**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 7.702 din 16 aprilie 2015**

**PROCES – VERBAL**

încheiat azi, **16 aprilie 2015**, cu ocazia desfăşurării **şedinţei de îndată** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (4) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 386 din 15 martie 2015,** cu următoarea

**ORDINE DE ZI:**

 **1. Proiect de hotărâre privind achiziționarea unor servicii juridice de asistență și reprezentare în Dosar civil Nr. 1028/117/2015.**

La şedinţă sunt **prezenţi 10 consilieri**, domnul Primar Morar Costan, domnul secretar Covaciu Andron, reprezentanți ai mass-media locale.

Lipsesc motivat: **doamna consilier Muncelean Teodora, doamna consilier Alexandru Melinda Gabriela, domnii consilieri Buburuz Simion Florin, Trâmbițaș Marcel, Bob Axinte, Varga Lorand Iuliu, Federiga, Mailat Ion Sorin, Rusu Vasile Călin și Bonta Dan Silviu,**

Şedinţa publică este condusă de **domnul viceprimar Mureșan Aurelian Călin.**

 **Preşedintele de şedinţă** deschide ședința de consiliu local supunând spre aprobare proiectul ordinii de zi, care este votat cu **10 voturi ”pentru”**.

Se trece la **Punctul 1.** **Proiect de hotărâre privind achiziționarea unor servicii juridice de asistență și reprezentare în Dosar civil Nr. 1028/117/2015.**

**Domnul primar Morar Costan:** propune Consiliului Local achiziționarea unor servicii juridice de asistență și reprezentare în Dosarul civil Nr. 139/33/2011. Primarul poate împuternici un avocat care să reprezinte interesele unității administrativ – teritoriale, precum și ale autorităților administrației publice locale în justiție. În conformitate cu prevederile Ordonanței de Urgență a Guvernului Nr. 26 din 6 iunie 2012 privind măsurile de reducere a cheltuielilor publice și întărirea disciplinei financiare autoritățile administrației publice pot achiziționa astfel de servicii, în situații temeinic justificate. O astfel de situație este pentru Dosarul Nr. 1.028/117/2015 aflat pe rolul Tribunalului Cluj, Secția Mixtă de Contencios Administrativ și Fiscal, de conflicte de muncă și asigurări sociale, care are ca obiect amendă pentru neexecutarea hotărârii judecătorești, solicitate de **domnul Mureșan Traian**. Acesta a depus o cerere prin care so9licită plata unei amenzi în cuantum de 20% din salariul minim brut pe economie pentru fiecare zi de întârziere, pentru neîndeplinirea obligației stabilite prin Sentința Civilă din Dosarul 8.992/117/2012, de validare a mandatului de consilier local. Obligă Consiliul Local și Primarul Municipiului Dej la plata unor penalități de întârziere în cuantum cuprins între 100 lei/zi întârziere și 1.000 lei /zi întârziere pentru neîndeplinirea obligației stabilite prin Sentința civilă pronunțată în Dosarul Nr. 8.992/117/2012 și plata cheltuielilor de judecată.

 **Președintele de ședință, domnul viceprimar Mureșan Aurelian Călin** supune spre aprobare Proiectul de hotărâre care este votat cu **10 voturi ”pentru”.**

 Nemaifiind alte probleme, **președintele de ședință, domnul viceprimar Mureșan Aurelian Călin** declară închisă ședința de îndată a consiliului local.

 **Președinte de ședință, Secretar,**

 **Mureșan Aurelian Călin Covaciu Andron**